Ovidio Murguía

Ovidio Martínez de Castro, máis coñecido como Ovidio Murguía,Dicionario biográfico de Galicia, Tomo 2, p. 282, Ir Indo Edicións, 2010-2011, Vigo. nado en Lestrobe (Dodro) o 2 de xullo de 1871 e finado na Coruña o 1 de xaneiro de 1900, foi un pintor galego, membro da posteriormente denominada Xeración Doente.

 Traxectoria 
Naceu no pazo de Hermida, fillo dos escritores Manuel Martínez Murguía e Rosalía de Castro, de quen herdou o seu sentimento artístico. Quedou orfo de nai aos 14 anos. Comezou a pintar en Santiago de Compostela, na Real Sociedade Económica de Amigos do País de Santiago, da que era profesor o artista José María Fenollera. En 1895 trasladouse a Madrid, pero non seguiu os camiños habituais de ir á Real Academia de Belas Artes de San Fernando nin as posibles pensións para Roma, por aquel entón pouco menos que imprescindible para facer carreira oficial.

O seu parentesco co novelista Alejandro Pérez Lugín, en cuxa casa residía, permitiulle asistir a faladoiros literarios e relacionarse con artistas. Saía ao campo, na zona do Guadarrama, a pintar paisaxes do natural, e acudía con frecuencia ao Museo do Prado, onde realizou copias dos grandes mestres, para exercitarse no oficio de pintor.
miniatura|O neno Ovidio (de pé), coa familia, en 1883 ou 1884.
O seu pai, home ambicioso, relacionouno con políticos influentes da época, para os que realizou escenas de xénero, moi en voga por entón, e decoracións murais para os seus palacios. Así, en 1898 leva a cabo á súa primeira encomenda importante, un conxunto de obras que o político galego Montero Ríos lle encarga para ornar o pazo de LourizánFundación Rosalía de Castro (22 de maio de 2014) A Casa-Museo vén de adquirir un cadro descoñecido de Ovidio Murguía. "Ovidio falece con 28 anos cando daba cabo á súa primeira encomenda importante, un conxunto de obras para (...) Montero Ríos (...) encomenda realizada polo político galego en 1898, en Madrid".. Ovidio cumpre estas encargas, aínda que non de moi boa gana, até que decide liberarse deles por completo e vivir sen traballar, unha vida que a súa precaria saúde non tolera.

Concorreu a algunhas exposicións, pero a súa curta vida non lle permitiu callar a obra que, sen dúbida, o seu temperamento estaba destinado. A pintura de Ovidio Murguía figura nos museos de Galicia, especialmente no Museo Provincial de Pontevedra e no Museo de Belas Artes da Coruña, onde está a máis representativa.

En marzo de 2014 a Fundación Rosalía de Castro presenta un cadro inédito de Ovidio Murguía que vén de adquirir para os seus fondos. A obra non está catalogada ao non abandonar nunca a casa da familia Bustelo Calvo-Sotelo de Ribadeo; todo parece indicar que a peza é unha encomenda. O cadro Árbore de montaña, é quizais a obra de maior tamaño (190 x 130 cm) pintada por Ovidio Murguía. A data 1899 figura xunto á sinatura do pintor."A Fundación Rosalía presenta un cadro non catalogado de Ovidio Murguía" , Galiciaé (22-3-2014).

Ovidio Murguía de Castro falece prematuramente de tuberculose no 1900 con 28 anos de idade, feito que máis tarde faría que Barreiro e Bello Piñeiro o encadrase dentro da Xeración Doente.
miniatura|Cemiterio de Santo Amaro da Coruña.

 Galería de imaxes 

 Notas 

 Véxase tamén 

 Bibliografía 


 VV. AA.: Catalogo da exposición 'Xeración Doente''' Fundación Caixa Galicia A Coruña 1993
 Catálogo del Patrimonio Artístico de la Diputación de A Coruña'', volume 1 e volume 2 .





 Outros artigos 
 Jenaro Carrero Fernández
 Ramón Parada Justel
 Joaquín Vaamonde Cornide
 Ligazóns externas 

 Obras no Museo de Belas Artes da Coruña.
 20px Pintores de Galicia (2013). TVG. Intervén Díaz Pardo, Marisa Sobrino, Xosé Antón Castro e outros.

Categoría:Nados en Dodro
Categoría:Xeración Doente
Categoría:Nados en 1871
Categoría:Finados en 1900
Categoría:Pintores de Galicia coa obra no dominio público